
          Subsemnata Nedelcu Mariana Camelia, șef serviciu Buget, Finanțe, Contabilitate, Impozite și Taxe, Resurse Umane Salarizare  am analizat  ”Proiectul de Hotărâre privind continuarea parteneriatului dintre orașul Boldești-Scăeni şi Judeţul Prahova în vederea asigurării funcţionării Unităţii de Asistenţă Medico-Socială Boldeşti-Scăeni”.
         Proiectul de hotărâre a fost întocmit conform prevederilor legale :

        - Ordonanța de Urgență nr.57/2019 - privind Codul administrativ
        - Legea nr.273/2006 - privind finanțele publice locale
        - Hotărârea Consiliului Județean Prahova nr.208/25.09.2024

         Începând cu anul 2007, oraşul Boldeşti-Scăeni s-a asociat cu Judeţul Prahova pentru asigurarea funcţionării Unităţii de Asistenţă Medico-Socială Boldeşti-Scăeni având în vedere faptul că majoritatea pacienţilor internaţi în această unitate au domiciliul în alte localităţi  ale judeţului.

         Pentru anul curent, prin Hotărârea nr. 54/28.03.2024, Consiliul Judeţean Prahova a aprobat asocierea cu oraşul Boldeşti-Scăeni în vederea asigurării funcţionării UAMS Boldeşti-Scăeni prin alocarea din bugetul judeţului a sumei de 700.000 lei,  incheidu-se astfel actul adițional nr.1 inregistrat sub nr.8705/10.04.2024 la contractul de asociere nr.3288/08.03.2007 .
         Prin HCJ nr. 80/30.04.2024 , Consiliul Judeţean Prahova a aprobat asocierea cu oraşul Boldeşti-Scăeni în vederea asigurării funcţionării UAMS Boldeşti-Scăeni prin alocarea din bugetul judeţului a sumei de 500.000 lei,  incheidu-se astfel actul adițional nr.2 inregistrat sub nr.13478/27.05.2024 la contractul de asociere nr.3288/08.03.2007 .
        Prin HCJ nr.208/25.09.2024 în vederea asigurării funcționarii UAMS Boldesti Scăeni, Consiliul Județean Prahova a alocat pentru anul curent suma de 700.000 lei – continuare parteneriat.

         Având în vedere necesitatea finanţării UAMS Boldeşti-Scăeni pentru anul 2024 continuarea parteneriatului este oportună. 

         Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

